hotchpotch/miracl-hf-unified huggingface dataset:
Sextus Pompeius
Sextus Pompeius Magnus Pius (noin 67 eaa. – 35 eaa.) oli roomalainen sotapäällikkö ja poliitikko. Hän oli Gnaeus Pompeius Magnuksen ja hänen kolmannen vaimonsa Mucia Tertian nuorin lapsi. Hänen vanhempi veljensä oli Gnaeus Pompeius Nuorempi.
Kansalaissodan syttyessä vuonna 49 eaa. Sextus jäi Roomaan pitämään huolta äitipuolestaan Cornelia Metellasta. Pompeius Vanhemman kärsittyä tappion Farsaloksen taistelussa, Sextus ja Cornelia tapasivat hänet Lesboksella, josta he jatkoivat matkaansa Egyptiin. Pompeius vanhemman murhan jälkeen Cornelia palasi Roomaan, mutta Sextus jatkoi vastarintaa Julius Caesaria vastaan. Kärsittyään tappion African provinssissa, veljekset pakenivat Espanjaan. Hävittyään Mundan taistelun ja Gnaeuksen kuoltua Sextus pakeni Sisiliaan.
Caesarin kuolemaan 44 eaa. mennessä Sextus oli jo linnoittanut Sisilian. Marcus Antoniuksen, Lepiduksen ja Octavinuksen muodostettua toisen triumviraatin ja heidän kukistettuaan Cassiuksen ja Brutuksen johtaman liittouman, suuntautui triumviraatin huomio vuonna 42 eaa. kohti Sextusta. Sextus onnistui puolustamaan saarta useita rajuja hyökkäyksiä vastaan vahvan laivastonsa ja taitavien joukkojensa ansiosta. Vuonna 39 eaa. Sextus ja triumviraatti solmivat välirauhan, joka johtui persialaisten Roomaa vastaan kohdistamasta uhasta. Välirauha päättyi, kun Octavianus yritti rantautua Sisiliaan, mutta hävisi molemmat Messinan meritaistelut vuosina 37 eaa. ja 36 eaa. Octavianuksen saatua puolelleen taitavan kenraalin, Marcus Vipsanius Agrippan, hän murskasi Sextuksen laivaston Naulochuksen meritaistelussa ja valtasi Sisilian. Sextus joutui pakenemaan jälleen.
Tällä kertaa pakomatka suuntautui Vähään-Aasiaan, missä hän jäikin kiinni Miletoksessa 35 eaa. Hänet teloitettiin välittömästi Marcus Tituksen käskystä, ilman oikeudenkäyntiä, mikä oli sinänsä laitonta, sillä Sextus oli yhä Rooman kansalainen.
Donald T. Campbell
Donald T. Campbell (20. marraskuuta 1916 – 5. toukokuuta 1996) oli yhdysvaltalainen psykologi ja sosiologi. Hän on tunnettu työstään metodiikassa. Hän loi termin ”kehitysopillinen epistemologia” ja kehitti selektionistisen teorian ihmisen luovuudesta. Hän teki useita kirjoituksia monissa opinaloissa kuten psykologiassa, sosiologiassa, antropologiassa, biologiassa ja filosofiassa.
Madrid (Iowa)
Madrid on kaupunki Boonen piirikunnassa, Iowassa, Yhdysvalloissa. Sen asukasluku on 2 264 ().
Kaupungin pinta-ala on 3,0 km², josta kaikki on maata. Vuoden 2000 väestönlaskennan mukaan kaupungissa on 2 264 asukasta, 914 taloutta ja 637 perhettä. Asukastiheys on 760,1 neliökilometriä kohden. Madridissa sijaitsee muun muassa 378 aarin kokoinen Iowan arboretum.
Aslak
Aslak (Pohjoissaameksi "Áslat" tai "Ásllat".) on miehen etunimi. Nimi Aslak on moderni skandinaavinen versio muinaisnorjalaisesta nimestä "Ásleikr/Áslákr", joka on samaa sukua germaanisen nimen "Óslác" kanssa . Nimi Óslác koostuu osista "Ós" "jumala" ja "lác" "leikki, peli, urheilu, taistelu; uhraus".
Aslakin nimipäivä on Suomen almanakassa 23. helmikuuta (vuodesta 1973 alkaen). Vuoden 2015 loppuun mennessä nimi annettu Suomessa 1 763 henkilölle.
New Adventures in Hi-Fi
New Adventures in Hi-Fi on vuonna 1996 julkaistu R.E.M:n kymmenes studioalbumi. Se on yhtyeen viimeinen levy, jolla mukana on alkuperäisrumpali Bill Berry. Samoin "New Adventures in Hi-Fi" on viimeinen pitkäaikaisen tuottajan Scott Littin kanssa tehty R.E.M.-albumi.
"New Adventures in Hi-Fi" äänitettiin ""-albumia seuranneella maailmankiertueella pääosin esiintymisten soundcheckeissä. Osa äänityksistä tehtiin studiossa kiertueen jälkeen. Tyyliltään "New Adventures in Hi-Fi" on sekoitus "Out of Timen" ja "Automatic for the Peoplen" akustisia lauluja ja "Monsterin" äänekkäitä kitaroita. Levy oli yhtyeen siihen asti pisin: yli 65-minuuttisella albumilla on 14 kappaletta.
"New Adventures in Hi-Fi" sai ilmestyessään suopean vastaanoton kriitikoilta ja sen arvostus on kasvanut vuosien myötä. Yhtye itse on haastatteluissaan toisinaan nimennyt "New Adventures in Hi-Fin" parhaakseen.
Albumin ykkössinglellä ”E-Bow the Letterillä” laulaa Michael Stipen suuri esikuva Patti Smith. Synkän ja vaikeasti hittiradiosoittoon soveltuvan kappaleen on sanottu olleen yhtenä syynä yhtyeen alamäkeen kotimaassaan Yhdysvalloissa (vaikka albumi kävikin listasijalla 2). Siellä se nousi singlelistalla vain sijalle 49. Toisaalta Isossa-Britanniassa "New Adventures in Hi-Fi" nousi listaykköseksi ja ”E-Bow the Letter” toi yhtyeen siihen asti korkeimman sijoituksen brittien singlelistalla (neljäs).
Pellervo (nimi)
Pellervo on suomalainen miehen etunimi. Se tulee sanasta "pelto". Nimi esiintyy myös kalevalaisessa runoudessa, jossa Sampsa Pellervoinen on pellon haltija, sadon ja pellon suojelija.
Pellervon nimipäivä on ollut vuodesta 1908 lähtien Suomen almanakassa 2. huhtikuuta. Nimi on Suomessa 1900-luvun alusta vuoden 2009 loppuun mennessä annettu 6555 miehelle ja alle kymmenelle naiselle. Ortodoksisessa almanakassa Pellervo on yhdistetty nimeen Filagrios.
Osuustoimintaliike on ottanut Pellervo-nimen käyttöön Pellervo-seuran nimessä, puhutaan "pellervolaisuudesta". Huhtikuun alkupuolella seura järjestää aattellisen Pellervon Päivän.
Eurolaul
Eurolaul oli vuosittainen Virossa järjestettävä laulukilpailu, jonka voittaja pääsi edustamaan maata Eurovision laulukilpailuun. Voittajan valitsi kansainvälinen raati paitsi vuosina 2004–2005, jolloin käytettiin puhelinäänestystä. Vanhaan järjestelmään palattiin vuodeksi 2006 voittajakappaleiden heikon menestyksen takia. Eurolaulun tilalla aloitti vuonna 2009 Viron yleisradion järjestämä Eesti Laul ("Viron Laulu"), joka on siitä lähtien valinnut maan euroviisuedustajan.
Torsten Aminoff (eversti)
Torsten Ivan Aminoff (28. kesäkuuta 1881 Iisalmi – 19. elokuuta 1946 Helsinki) oli suomalainen eversti ja metsänhoitaja. Hän toimi Suomen ilmailuvoimien komentajana 14. joulukuuta 1918 – 9. tammikuuta 1919.
Torsten Aminoff valmistui Haminan kadettikoulusta vuonna 1901 ja palveli sen jälkeen Tverin rakuunarykmentissä, kunnes siirtyi reserviin vuonna 1904. Hän johti kaksi vuotta meijeriä Venäjällä. Aminoff valmistui vuonna 1908 metsäkonduktööriksi Evon metsäopistosta ja työskenteli sen jälkeen metsänhoitajana sekä muissa valtion metsähallinnon tehtävissä Iisalmella, Sukevalla ja Siestarjoella. Ensimmäisen maailmansodan puhjettua 1914 hänet kutsuttiin takaisin Venäjän armeijaan luutnanttina. Hänet komennettiin ensin hoitamaan joukkojenkuljetuksia Moskovassa ja vuodesta 1916 hän oli Venäjän kauppaministeriön polttoainehankkijana Suomessa. Suomen sisällissodan puhjettua Aminoff liittyi valkoisiin joukkoihin ratsumestarina. Hänet ylennettiin huhtikuun alussa 1918 majuriksi ja nimitettiin valkoisten päämajan kulkulaitospäälliköksi 11. huhtikuuta. Hänet ylennettiin toukokuun alussa everstiluutnantiksi ja siirrettiin 9. toukokuuta päämajan etappiesikunnan päälliköksi.
Aminoff nostettiin Suomen Ilmailuvoimien komentajaksi, kun saksalaisen Carl Seberin oli pakko poistua tehtävistä ulkopoliittisista syistä Saksan hävittyä maailmansodan. Ilmailuvoimat kääntyivät tuolloin Englannin ja Ranskan ilmavoimien puoleen uusia koneita ja toimintamalleja hankkiakseen. Joulukuussa 1918 yleisesikunta oli käskenyt ilma-aselajin määrittelemään tehtävänsä. Tämä käsky sitoi ilmavoimat osaksi Suomen puolustuspolitiikkaan. Keskeisimmäksi tehtäväksi määrättiin maa- ja merivoimia tukeva lentotiedustelu. Osa tehtävästä oli itärajan lentotiedustelua aikana jolloin suomalaiset vapaaehtoiset, Yhdysvaltain merijalkaväki ja Englannin laivasto tekivät sotilaallisia iskuja Neuvosto-Venäjää vastaan. Ilmailuvoimien komentajan valintaa on jälkeenpäin pidetty hätäratkaisuna. Aminoff oli maavoimien upseeri, jolla ei ollut mitään kontaktia ilmailuun ennen komentajakauttaan eikä ilmeisesti sen aikanakaan kuin komentajan roolin kautta.
Aminoff erosi Suomen armeijasta syyskuussa 1919 ja siirtyi liike-elämän pariin. Hän oli Suomen Teollisuuskonttorin apulaisjohtajana 1919–1925, Suomen Puuliiton toimitusjohtajana 1925–1929, Suomen Sahateollisuusyhdistyksen apulaisjohtajana 1928–1931 ja Aunuksen puuliikkeen toimitusjohtajana 1931–1940. Aminoff palasi aktiivipalvelukseen talvisodan aikana ja oli jäsenenä sodan jälkeen asetetussa suomalais-neuvostoliittolaisessa rajakomissiossa. Vuonna 1940 hän oli lyhyesti kansanhuoltoministeriön merenkulkuosaston päällikkönä. Hänet ylennettiin joulukuussa 1940 everstiksi. Vuosina 1940–1944 Aminoff työskenteli Thordén-yhtymälle. Hänet määrättiin vuoden 1944 lopulla valvomaan suojeluskuntien hajottamista.
Tom Ridge (hevonen)
Tom Ridge (alkuperäiseltä nimeltään Sixty One) on yhdysvaltalainen lämminverinen ravihevonen. Se juoksi syyskuussa 2004 uuden maailmanennätysajan 1.08,6a (1609 m) voittaessaan World Trotting Derbyn DuQuoinin radalla Yhdysvalloissa. Maailmanennätys pysyi voimassa kolme vuotta. Tom Ridge voitti 2-vuotiaana Peter Haughton Memorialin ja New Jersey Sire Stakes -finaalin sekä 3-vuotiaana Hambletonian Stakes-karsinnan ja Stanley Dancer Trot -karsinnan, oli toinen Historic-Dickerson Cupin finaalissa ja kolmas Yonkers Trotissa.
Sixtus Hjelmman
Sixtus Hjelmman (8. toukokuuta 1869 Iisalmi–6. toukokuuta 1949 Helsinki) oli suomalainen kenraalimajuri (1928). Hän toimi Suomen ilmailuvoimien komentajana 10. tammikuuta 1919 – 25. lokakuuta 1920, Kadettikoulun johtaja 1920–1925.
Sixtus Hjelmman valmistui ratsuväen upseeriksi vanhasta Haminan Kadettikoulusta 1891. Hän toimi Venäjän suuriruhtinaskunnan sotaväessä ratsuväenupseerina ja erosi ratsumestarin arvoisena 1902. Keväällä 1918 hän toimi jonkin aikaa vt. sotilasasiamiehenä Tukholmassa.
Hjelmman tuli Aminoffin seuraajaksi maavoimista, koska ilmailuvoimissa ei ollut lainkaan ylempää upseeristoa omasta takaa eikä Suomessa ollut ketään muutakaan sotilasilmailua tuntevaan upseeria. Maavoimien upseerit pelkäsivät komennuksen ilmavoimiin johtavan uran sivuraiteelle. Hjelmman ei ollut nähnyt lentokonetta ennen komentajuuttaan.
Hjelmmanin komentajakautena ilmavoimat haki neuvoja ja osti koneita Ranskasta. Tämä vaikutus oli merkittävä pitkän aikaa: mm. maalentokoneet ja hävittäjälentokoneet olivat Ranskan oppia. Sekä Saksa että Englanti olivat opastaneet Ilmavoimia vain meriyhteistoimintaan ja lentotiedusteluun arvioiden lentokenttien perustamisen liian kalliiksi ja pyrkien myymään vesilentokoneitaan.
Hjelmmanin päätökset muun muassa lentokoneostoista perustuivat lentoupseerien ehdotuksiin.
Ilmavoimat tukivat kenraali Judenitšin hyökkäystä Neuvosto-Venäjän pääkaupunkia Pietaria vastaan pommittamalla Karjalaa.
Hjelmman pyrki laajentamaan ilmavoimien tehtäviä säännöllisen siviililentoliikenteen aloittamiseen. Aeron ja Ilmavoimien välinen yhteistoiminta olikin laajaa ainakin toisen maailmansodan päättymiseen asti. Sen jälkeenkin esimerkiksi helikopterilennon yhteistoiminta muun muassa Imatran Voiman ja Ilmavoimien välillä oli laajaa.
Hjelmmanin laati ilmavoimien ensimmäisen menoarvioesityksen, joka loi pohjan, jolta Somersalon pystyi 1920-luvun puolivälissä perustamaan Valtion lentokonetehtaan ja hankkimaan suuren määrän käyttökelpoisia lentokoneita.
Sotaministeri Bruno Jalander ja puolustusvoimien komentaja kenraali Karl Wilkama siirsivät epäpäteväksi syyttämänsä Hjelmmanin ilmavoimista Kadettikoulun johtajaksi. Tässä virassa hän yleni kenraalimajuriksi.
19. helmikuuta 1938 Hjelmman kutsuttiin Kadettikunnan kunniajäseneksi
Distelfink
Distelfink (englantia; pennsylvaniansaksan tikliä tarkoittavasta sanasta "dischdelfink") on tyylitelty lintuaihe, joka on yleinen Yhdysvaltain Pennsylvanian tienoon saksalaisperäisten asukkaiden kansantaiteessa.
Aku Ankka -tarinassaan "Kolmoistikliaisen merkki" Don Rosa esittää, että Hepsun ja Mummo Ankan ladonpäätyyn maalattu kolminkertainen distelfink, suomennoksessa "tikliainen", on Hannu Hanhen onnekkuuden alkusyy. Kolmoistikliainen maalattiin latoon Hannun yhtä lailla onnekkaan äidin, Dora Ankan, syntymäpäivänä.
Wisła
Wisła () on kaupunki Cieszynin piirikunnassa Sleesian voivodikunnassa Etelä-Puolassa lähellä Tšekin ja Slovakian rajoja.
Wisłan pinta-ala on 110,26 km ja siellä on 11 333 asukasta (2009). Kaupunki on nimetty Veiksel -joen () mukaan.
Wisłassa sekä läheisessä Ondraszekin turistikeskuksessa käy turisteja ympäri vuoden. Vuorien ympäröimä alue on myös mäkihyppääjien suosiossa. Kaupunki tunnetaan myös mäkihyppääjä Adam Małyszin kotipaikkana sekä ainoana kaupunkina Puolassa, jossa protestanttisuus on asukkaiden pääuskontona.
Wisłassa on myös museo (Muzeum Beskidzkie), jossa on näytteillä maataloustyökaluja, kansallispukuja sekä vuohennahkaisia säkkipillejä lähialueilta. Wisłasta lähtee vaellusreitti, joka vie Stożek Wielki -vuorelle (978 metriä), joka sijaitsee Tšekin rajan tuntumassa.
Songs for the Deaf
Songs for the Deaf on Queens of the Stone Agen vuonna 2002 julkaisema albumi. "Songs for the Deaf" on tähän asti QOTSA:n arvostetuin ja menestynein albumi. Albumilta nousi kaksi superhittiä: "Go With The Flow" ja "No One Knows". Myös basisti Nick Oliveri ja Mark Lanegan laulavat albumilla joissain kappaleissa.
Sue-lehti valitsi sen 2000-kymmenluvun seitsemänneksi parhaaksi ulkomaiseksi albumiksi vuonna 2009.
Kaikki kappaleet säv. Joshua Homme ja Nick Oliveri, ellei toisin mainita. Päävokaalit Joshua Homme, ellei toisin mainita.
Ashton Kutcher
Christopher Ashton Kutcher (s. 7. helmikuuta 1978 Cedar Rapids, Iowa, Yhdysvallat) on yhdysvaltalainen näyttelijä, tuottaja ja malli.
Kutcher alkoi käyttää etunimeä Ashton 19-vuotiaana ryhdyttyään näyttelijäksi. Hänen uransa alkoi Pizza Hutin mainoksesta ja Calvin Kleinin mainoskampanjasta. Vuonna 1998 hänestä tuli tunnettu televisiosarjassa "70’s Show", jossa hän näytteli Michael Kelsoa. Hän juonsi "Punk’d"-ohjelmaa Music Televisionilla vuosina 2004–2007 ja esiintyy elokuvissa, joista ehkä tunnetuin on "Perhosvaikutus" (2004). Hän on esittänyt Steve Jobsia vuoden 2012 elokuvassa "Jobs". Vuosina 2011–2015 Kutcher näytteli miljardööri Walden Schmidtia televisiosarjassa "Miehen puolikkaat".
Kutcher meni naimisiin 24. syyskuuta 2005 näyttelijä Demi Mooren kanssa, mutta pari erosi marraskuussa 2011. Heinäkuussa 2015 hän meni naimisiin näyttelijä Mila Kunisin kanssa. He saivat esikoistyttären syyskuussa 2014 ja pojan marraskuussa 2016.
Villikkala (Orimattila)
Villikkala on kylä entisen Artjärven kunnan alueella Orimattilassa Päijät-Hämeessä. Kylä sijaitsee Villikkalanjärven länsi- ja pohjoispuolella lähellä Artjärven kirkonkylää.
Villikkalan asukkaat pyrkivät pitämään kylän elävänä kylätoiminnalla. Päijät-Hämeen kylät, Päijät-Hämeen liitto ja Hämeen työvoima- ja elinkeinokeskus valitsivat Villikkalan vuonna 2006 kymmenenneksi Päijät-Hämeen vuoden kyläksi.
"Villikkalanjärven joet" on EU-projekti, jossa pyritään kehittämään Villikkalanjärven jokien tilaa.
Villikkalan asutuksen arvellaan tulleen Hollolan suunnalta. Vuonna 1926 kylälle perustettiin kansakoulu, joka lakkautettiin vuonna 1971. Villikkalassa oli posti ja toinen kaupoista vuoteen 2000. Kylässä on kulttuurihistoriallisiksi kohteiksi luokitellut Rasinmäen rinteet ja Villikkalan mylly.
Mauri (nimi)
Mauri on suomalainen miehen etunimi.
Mauri on lyhentymä latinalaisesta nimestä "Mauritius", joka merkitsee "marokkolaista", "murjaania" eli "maurilaisen näköistä miestä".
Kansanvalistusseuran kalenterissa nimi esiintyy 1883 ja Suomen almanakkaan Mauri pääsi 1890 päivälle 15. tammikuuta. Vuodesta 1908 nimi on ollut nykyisellä päivällään, 22. syyskuuta, joka katolisessa pyhimyskalenterissa on Pyhän Mauritiuksen, vuonna 302 kuolleen marttyyrin ja Sveitsin suojeluspyhimyksen muistopäivä.
Syyskuuhun 2016 mennessä Mauri-nimen oli Väestörekisterikeskuksen mukaan saanut 16 089 miestä ja alle viisi naista.
Maurin lempinimi on usein Maukka, Manu tai Mauno. Ruotsinkielisessä almanakassa Mauri esiintyy muodoissa Mauritz ja Moritz. Mauritzin ja Moritzin nimipäivä on myös 22. syyskuuta.
Mauri-myrsky oli Pohjois-Suomessa laajalti metsää kaatanut myrsky Maurin päivänä 22. syyskuuta 1982.
”Mauri on tehnyt tehtävänsä, mauri saa mennä” on sanonta, joka yhteiseurooppalaista fraasiperintöä. Sanonta viittaa kiittämättömyyteen, jota auttaja saa osakseen autetulta. Lause on peräisin Friedrich von Schillerin näytelmästä "Fiesco". Maurilla tarkoitetaan mauri Hassania, mutta sanontaa käytetään Mauri-nimisten miesten yhteydessä.
Venetmäki
Venetmäki on kylä Pieksämäellä entisen Pieksämäen maalaiskunnan alueella Etelä-Savossa. Kylä sijaitsee valtatien 23 varrella Pyhäjärven pohjoispäässä. Vuonna 2001 Venetmäki valittiin Etelä-Savon vuoden kyläksi. Postinumeroalueella 77120 Venetmäki on 172 asukasta (31.12.2015).
Nicky Hayden
Nicky Hayden (30. heinäkuuta 1981 Owensboro, Kentucky, Yhdysvallat – 22. toukokuuta 2017 Cesena, Italia) oli yhdysvaltalainen ratamoottoripyöräilijä ja lajin maailmanmestari vuodelta 2006 MotoGP-luokassa. Hän ajoi numerolla 69 Aspar Racing Team -tallissa. Hayden kuoli cesenalaisessa sairaalassa Italiassa päävammoihin, jotka hän oli saanut ajettuaan viikkoa aiemmin polkupyörällä päin autoa Riminissä.
Hieman ennen MotoGP-uraansa Hayden ajoi Superbike-luokassa. Hän voitti Hondalla vuonna 2002 Daytona 200 -ajon.
Vuonna 2003 Hayden aloitti MotoGP-uransa. Hän oli lopputuloksissa viides kerättyään 130 pistettä. Seuraavalla kaudella hän ajoi 14 kilpailua, keräsi 117 pistettä ja oli 8. Vuonna 2005 Hayden löi itsensä lopullisesti läpi. Hän ajoi kolme paalupaikkaa ja kaksi nopeinta kierrosta. Uransa ensimmäisen voiton hän ajoi kotiradallaan Yhdysvalloissa, johon hän lähti myös paalupaikalta. Kaudella 2006 Hayden voitti mestaruuden taistelussa silloista hallitsevaa maailmanmestaria Valentino Rossia vastaan. Heikkojen kausien 2007 ja 2008 jälkeen Hayden siirtyi Ducatin tehdastalliin Casey Stonerin tallitoveriksi. Vuosina 2009 ja 2010 Hayden sijoittui sijoille 13. ja 7. ajaen molempina kausina kerran palkintosijalle. Kaudelle 2011 Hayden sai tallikaverikseen Hondan ajoilta tutun Valentino Rossin. Hayden ajoi Ducatilla aina vuoteen 2013 asti, jonka jälkeen hän siirtyi Hondalle.
Jean-Jacques Sempé
Jean-Jacques Sempé (s. 17. elokuuta 1932 Bordeaux) on ranskalainen kuvittaja.
Nuorena Sempén opinnot sujuivat huonosti, ja kurinpidollisista syistä hänet erotettiin koulusta. Hän meni töihin ja toimi monenlaisissa tehtävissä kuten vahtimestarina, viininvälittäjän yleismiehenä ja kesäleirin ohjaajana.
18-vuotiaana hän meni vapaaehtoisesti armeijaan ja siirtyi Pariisiin. Siellä hän myi ensimmäisen piirroksensa "Sud Ouestille" vuonna 1951. Pariisissa hän myös tapasi René Goscinnyn ja loi hänen Nikke-kirjojensa kuvituksen. Hän alkoi myös avustaa "Paris-Matchia" vuonna 1956 ja hänen teoksiaan julkaistiin monissa aikakauslehdissä.
Ensimmäinen piirrosalbumi, "Rien n’est simple" ilmestyi vuonna 1962 ja sitä seurasi 30 muuta. Omien albumiensa lisäksi Sempé on kuvittanut myös Patrick Modianon kertomuksen "Catherine Certitude" ja Patrick Süskindin kirjan "Die Geschichte von Herrn Sommer". Hän on myös piirtänyt kansikuvia "The New Yorker" -lehteen.
Huoltopalvelu
Huoltopalvelu (ennen taloushuolto) on yksi armeijan huoltojoukkojen tehtävistä. Huoltopalveluun kuuluu elintarvikkeiden täydennys, vesihuolto, ruoan valmistus ja jakaminen sekä muonituskaluston, vaatetuksen ja majoituskaluston täydentäminen, kunnossapito ja evakuointi. Huoltopalvelu vastaa myös rahaliikenteestä, kenttäpostista sekä kaatuneiden huollosta.Kenttäolosuhteissa huoltopalveluryhmä huoltopalvelu-upseerin/aliupseerin johdolla perustaa muonituspaikan (MP) jossa valmistetaan ruoka. Vääpeli tai huoltopalvelu-upseeri/aliupseeri järjestää ruoan toimittamisen sovittuun paikkaan, josta huollettavat joukkueet sen noutavat. Samalla huolehditaan joukkueen vaatetuksen ja majoitusvälineiden kunnossapidosta ja vaihdosta. Yksikön kirjuri huolehtii kenttäpostin jakamisesta ruoan noudon yhteydessä. Lämmin ateria pyritään toimittamaan kahdesti vuorokaudessa ja kriisitilanteessa taataan yksi lämmin ateria päivässä. Kunkin päivän kuivamuona jaetaan edellisenä päivänä päivällisen yhteydessä. Määrävahvuuksien mukaan yksittäisellä taistelijalla on ruokaa vuorokaudeksi, komppanialla riittää elintarvikkeita kahdeksi vuorokaudeksi ilman huoltoa ja pataljoonalla riittää elintarvikkeita kolmeksi vuorokaudeksi ilman että se saa huoltoa ylempää.
Huoltopalveluryhmä vastaa myös talousveden hankinnasta. Muonitusryhmä kuluttaa vettä noin 600 litraa vuorokaudessa. Hygienia-aliupseeri vastaa kenttähygienian toteutumisesta.
Huoltoryhmä noutaa elintarvike- ja vaatetäydennyksen pataljoonan huoltojoukkueen perustamasta elintarvikkeiden jakopaikasta (ejp). Samalla kaatuneet evakuoidaan pataljoonassa sijaitsevaan kaatuneiden kokoamispaikkaan.
Pataljoonan huoltojoukkue noutaa täydennyksen prikaatin huoltokeskukseen (HK) sijoitetuista elintarvikkeiden- ja vaatetuksen täydennypaikoista. Saapuva ja lähtevä posti vaihdetaan kenttäpostikonttorissa ja kaatuneet toimitetaan kaatuneiden evakuoimispaikkaan (kep).
Prikaatin huoltojoukot noutavat täydennyksen armeijakunnan huoltokeskukseen sijoitetusta talouskenttävarastosta (talkvar). Posti toimitetaan keskuskenttäpostikonttoriin ja kaatuneet edelleen kaatuneiden evakuoimiskeskukseen (kek). Talouskenttävarastoa täydennetään kiinteiltä varikoilta ja kaupan keskusliikkeiden varastoista.
Leka
Leka on vasaran kaltainen, lyömiseen käytettävä työkalu. Lekan varsi on tavallisesti puuta tai jotakin komposiittia, harvoin rautaa. Varren päässä olevan rautaisen lyömäpään massa vaihtelee lekatyypeittäin alle kilogrammasta jopa noin kymmeneen, varren pituus paristakymmenestä senttimetristä noin metriin. Pienimmistä lekamalleista käytetään myös nimitystä "moska". Lekalla aiheutetaan lyötävään kohteeseen impulssi. Tätä käytetään muun muassa kiilan lyömiseksi paikalleen, erilaisiin asennuksiin ja purkamiseen, tai esimerkiksi kiinnijuuttuneen, oksaisen, paksuhkon klapin irroitukseen, nykyaikaisista, ammattikäyttöön tarkoitetuista klapikoneista. Sana leka on lainaa ruotsista, jossa se nykymuodossa on 'slägga' (suom. "moukari").
Rekyylitön leka ei kimpoa niin helposti takaisin iskettäessä kuin perinteinen.
Lekaa käytetään myös metsuritöissä lyödessä kiilaa puun sahausväliin.
Torolf Eklund
Torolf Eklund (13. huhtikuuta 1912 Helsinki – 12. joulukuuta 2000 Vaasa) oli suomalainen lentokonesuunnittelija, joka työskenteli Valtion lentokonetehtaassa vuodet 1935–1962.
Hän opiskeli TKK:ssa diplomi-insinööriksi 1930-luvulla. Teekkarina hän oli perustamassa Polyteknikkojen ilmailukerhoa. Hän kävi lentoreserviupseerikurssin vuonna 1937. Toisen maailmansodan aikana hän toimi lentokoneteollisuuden palveluksessa. Hän suunnitteli ja rakensi harrastuksenaan TE-1-lentoveneen 1940-luvun loppupuolella. Vuosina 1953–1954 hän oli Ilmailuinsinöörien kerhon puheenjohtaja.
Leka (täsmennyssivu)
Leka voi tarkoittaa ainakin seuraavia:
Osikonmäki
Osikonmäki on kylä Rantasalmella. Vuonna 2002 se valittiin Etelä-Savon vuoden kyläksi. Tyypillistä Suur-Saimaan seudun viljelysmaisemaa edustava Osikonmäki on myös yksi Ympäristöministeriön määrittelemistä valtakunnallisesti arvokkaista maisema-alueista.
Whitney Houston (albumi)
Whitney Houston on Whitney Houstonin omaa nimeään kantava debyyttialbumi, mikä julkaistiin 21. helmikuuta 1985. Albumilla oli aluksi nihkeä vastaanotto, mutta lopulta sen menestys kasvoi suuriin mittasuhteisiin, kiitos siltä julkaistujen kolmen ykköshitin. Se on vielä nykypäivänäkin Houstonin menestynein studioalbumi, ja kaikkien aikojen parhaiten myynyt artistin debyyttialbumi.
Albumi myi Suomessa noin 29 000 kappaletta.
Hurissalo
Hurissalo on Saimaan suurimpia saaria. Hurissalo rajautuu useisiin Saimaan selkiin, muun muassa pohjoisessa Luonteriin, idässä Lietveteen, etelässä Ruokoveteen ja lännessä Louhiveteen, sekä lisäksi useisiin niitä yhdistäviin pienempiin vesiin, salmiin ja kapeikkoihin. Pääosa saarta kuuluu Puumalan kuntaan. Saaren luoteisosa kuuluu kuitenkin Mikkelin kaupunkiin, aikaisemmin Anttolan kuntaan. Molempien kuntien alueella on useita kyliä, joista suurimpia ovat Hurissalo Puumalassa ja Hauhala Mikkelin puolella. Kantatie 62 ylittää Väätämönsalmen Hurissalon luoteiskulmassa, kulkee saaren läpi ja jatkuu koilliseen kohti Puumalaa. Saaresta on tieyhteys myös länteen, Louhiveden eteläpuolitse Ristiinaan, ja Kuparonvirran lossin kautta pohjoiseen Juvan suuntaan.
Puumalaan kuuluvassa Hurissalon kylässä on yli 300 asukasta ja se on valittu Etelä-Savon vuoden kyläksi vuonna 2005. Hurissalossa on toiminut vuodesta 1995 alkaen harrastajateatteriryhmä, joka järjestää kesäteatterinäytöksiä Hurissalon koulun pihamaalla.
Whitney (albumi)
Whitney on yhdysvaltalaisen laulajan Whitney Houstonin toinen studioalbumi. Se julkaistiin 29. kesäkuuta vuonna 1987.
Albumista tuli ensimmäinen naisartistin albumi, joka debytoi Yhdysvalloissa abumilistan sijalla yksi. Albumin kappaleista neljä meni ennätyksellisesti singlelistan ykköseksi (ennätys jonka Michael Jackson rikkoi vuonna 1988).
Albumin kappale "I Wanna Dance with Somebody" myös palkittiin Grammy-palkinnolla.
Albumilta julkaistiin singleinä kappaleet "I Wanna Dance With Somebody", "Didn't We Almost Have It All", "So Emotional", "Where Do Broken Hearts Go" sekä "Love Will Save The Day".
"Whitney" on Whitney Houstonin myydyin levy Suomessa, noin 59 000 myydyllä kappaleella.
Alibi (lehti)
Alibi on suomalainen rikoslehti. Lehti on perustettu vuonna 1979, ja se ilmestyy kerran kuukaudessa. "Alibi" kertoo rikosten tekijöistä, uhreista, syistä ja seurauksista. Lehti myös selvittää tapahtumia ja niiden taustoja. Lehteä julkaisee Otavamedia Oy, ja sen päätoimittaja on Mika Lahtonen. Vuosilevikki 2006 oli 32 515.
Puumala-lehti
Puumala-lehti on Puumala-Seura ry:n julkaisema 1954 perustettu paikallislehti ja puumalalaisten äänenkannattaja. Sen levikki oli 3 335 kappaletta 2004, mistä Puumalassa 1 130 ja sen ulkopuolella yli 2100, mistä 71 meni ulkomaille. Puumala kuuluu Suomen suurimpiin kesämökkikuntiin.
Göötit
Göötit eli götalaiset olivat muinaisskandinaavinen kansa tai heimo, joka asui nykyisen Etelä-Ruotsin alueella, Götajoen varrella. Götanmaa on saanut nimensä heidän mukaansa. Myöhemmin gööteiksi on kutsuttu kaikkia Götanmaan asukkaita. Varhaisenglantilaiset tekstit "Beowulf" ja ”Widsith” mainitsevat "geatas"-kansan, joka on usein tulkittu gööteiksi. Saagoissa gööteistä käytetään nimitystä "gautar". Etenkin ruotsalainen kansallismielinen historiankirjoitus (niin sanottu gööttiläinen historiankirjoitus) on perinteisesti yhdistänyt göötit gootteihin, mutta yhteydestä ei ole varmoja todisteita.
Päijät-Hämeen vuoden kylä
Päijät-Hämeen vuoden kylä julkistetaan toukokuussa Lahdessa järjestettävillä Kylämarkkinoilla. Päijät-Hämeen vuoden kylää valitsevat Päijät-Hämeen kylät ry, Päijät-Hämeen liitto ja Hämeen työvoima- ja elinkeinokeskus yhdessä.
Kylä on valittu vuodesta 1997. Voittaja osallistuu valtakunnalliseen kilpailuun.
Päijät-Hämeen vuoden kylä on valittu vuodesta 1997 lähtien. Ainoa kylä, joka on valittu kaksi kertaa Päijät-Hämeen vuoden kyläksi, on Asikkalan Kalkkinen.
I’m Your Baby Tonight
I'm Your Baby Tonight on yhdysvaltalaisen laulajattaren Whitney Houstonin kolmas studioalbumi. Se julkaistiin marraskuussa vuonna 1990. Sitä myytiin maailmanlaajuisesti noin 12 miljoonaa kappaletta, joista neljä miljoonaa Yhdysvalloissa, jonka albumilistalla se debytoi sijalla kolme. Suomessa albumia myytiin noin 36 000 kappaletta.
Albumilta julkaistiin singleinä kappaleet "I'm Your Baby Tonight", "All The Man That I Need", "Miracle", "My Name Is Not Susan", "I Belong To You" sekä "We Didn't Know".
Sisu SA-240
SISU SA-240 on Sisun valmistama raskas maastokuorma-auto. Kehitystyö sai alkunsa 1980-luvun puolivälissä puolustusvoimien tarpeesta hankkia raskaita tykinvetäjiä. Tähän tarpeeseen kehitettiin Sisu SA-150 -mallisarjaa mukaillen Raskas Sisu, tai tuttavallisemmin "Rasi". Rasi on kuusipyöräinen ja kaikilla pyörillä on jatkuva veto. Rasista on olemassa myös versio SA-241, jonka ulkoiset poikkeavuudet ovat pääosin samanlaiset kuin SA-150/151 ja SA-130 -mallien välillä.
SA-150-mallia pidettiin liian kevyenä puolustusvoimien raskaimpien käytössä olleiden kotimaisten tykkien vetäjäksi. Tätä tarkoitusta varten haluttiin kehittää 6×6-vetoinen raskas maastokuorma-auto.
Ensimmäinen prototyyppi oli nimeltään SA-180. Siinä oli voimanlähteenä Valmetin valmistama, turboahdettu, välijäähdytteinen 611-moottori, jonka teho oli 180 kW. Vaihteistoksi valittiin momentinmuuntimella varustettu ZF 8F1R. Momentinmuunnin mahdollisti joustavan ajon maanteillä ja maastossa. Testien yhteydessä autolla ajettiin Hämeenlinnasta Sodankylään vaihtamatta kertaakaan. Auton teliväli oli markkinoiden pisin lumiketjujen käyttövaatimuksen takia, joten siihen asennettiin paineilmakäyttöinen telinkevennin helpottamaan kääntymistä. Tuotantomallista telinkevennin kuitenkin jätettiin pois.
Sarjatuotantomallin nimeksi tuli SA-240. Toukokuussa 1984 luovutettiin ensimmäinen ajoneuvo, Sisu SA240 CKH-6×6/4950+1440, joka oli varustettu pitkällä akselivälillä ja rakennettu meritorjuntaohjusten laukaisualustaksi. Autossa oli Multiliftin valmistama MtO 85 -ohjuslavetti. Seuraavan vuoden lopulla luovutettiin tykistön käyttöön valmistettu Sisu SA 240 CKH-6×6/3740+1440. Tätä seurasi vuoden 1987 lopulla 13 kappaleen sarja. Suursarjavalmistus päästiin aloittamaan 1988.
Sarjatuotantomallin moottoriksi valittiin Cummins L10, jonka teho oli 246 kW. ZF:n valmistama vaihteisto ja alennusvaihde oli yhteen rakennettu ja siinä oli momentinmuunnin.
Alkuvaiheessa SA-240:n omamassa oli 8 800 kg ja kantavuus 9 200 kg. Myöhemmin kantavuutta nostettiin 10 000 kg:aan, ja omamassa oli tällöin saman suuruinen.SA-240:stä tehtiin kehitysversio SA-241, joka valmistui 1990–1991. Lavan leveyttä kasvatettiin 100 mm ja nokan sekä sivulaatikoiden muotoa muutettiin. Ohjaamon katolle asennettiin kehälavetti 12,7-millistä ilmantorjuntakonekivääriä varten.
KMT 5 M
KMT 5 M on panssarivaunu T-55M:n eteen asennettava mekaaninen, maata jyräävä raivain joka laukoo jyrien alle jäävät painosytyttimelliset miinat sekä jyrien väliin jäävät puikkolaukaisimilla varustetut miinat, jyrien takana olevat aurat kääntävät laukeamattomat miinat sivuun telojen ajourilta
My Love Is Your Love
My Love Is Your Love on yhdysvaltalaisen laulajattaren Whitney Houstonin neljäs studioalbumi. Se julkaistiin 17. marraskuuta vuonna 1998. Albumi myi Suomessa noin 25 000 kappaletta.
Albumista piti alun perin tulla kokoelma-albumi, joka sisältäisi Houstonin suurimpia hittejä, mutta kun uusia kappaleita levytettiin, siitä muodostui studioalbumi.
Albumi sisältää Houstonin ja Mariah Careyn dueton "When You Believe", joka voitti parhaan musiikkikappaleen Oscar-palkinnon. Se oli osa animaatioelokuvaa "Egyptin prinssi".
Albumilta julkaistiin singleinä kappaleet "When You Believe", "Heartbreak Hotel", "My Love Is Your Love", "It's Not Right, But It's Okay" sekä "I Learned From The Best".
Heinolan kirkonkylä
Heinolan kirkonkylä on entisen Heinolan maalaiskunnan kirkonkylä ja taajama, joka kuuluu nykyään Heinolan kaupunkiin. Vuoden 2011 lopussa taajamassa oli 2 517 asukasta. Vielä vuonna 2000 taajaman nimenä oli "Heinolan maalaiskunnan kirkonkylä", vaikka maalaiskunta olikin yhdistynyt kaupunkiin jo vuoden 1997 alussa.
Heinolan kirkonkylän asuinalueita ovat Pirttiniemi, Rautvuori, Suokannas, Isiäinen ja Vuohkallio. Alueella sijaitsee muun muassa anniskeluravintola, huoltoasema ja ruokakauppa, jonka yhteydessä on asiamiesposti. Lisäksi kirkonkylässä on Heinolan pitäjänkirkko ja Heinolan kirkonkylän siunauskappeli. Helmikuussa 2008 kirkonkylään avattiin ABC-Liikennemyymälä.
Heinolan kirkonkylä valittiin vuonna 2005 Päijät-Hämeen vuoden kyläksi vireän kylätoimintansa vuoksi.
Gösta Knutsson
Gösta Knutsson (12. lokakuuta 1908 Tukholma – 4. huhtikuuta 1973 Uppsala) oli ruotsalainen kirjailija ja radiotoimittaja. Knutsson teki myös käännöstöitä ja hän käänsi muun muassa Lewis Carrollin Liisan seikkailut ihmemaassa -kirjan ruotsiksi.
Knutssonin kirjoittamat Pekka Töpöhännästä kertovat kirjat ovat klassikkoja. Ensimmäinen Pekka-kirja ilmestyi vuonna 1939.
Asteroidi 8534 Knutsson on nimetty Gösta Knutssonin mukaan. Knutssonin kissahahmojen mukaan on nimetty asteroidit 8535 Pellesvanslös, 8536 Måns, 8537 Billochbull, 8538 Gammelmaja ja 8539 Laban.
Just Whitney
Just Whitney on Whitney Houstonin viides studioalbumi. Se julkaistiin 10. joulukuuta vuonna 2002. Albumi ei menestynyt yhtä hyvin kuin Houstonin edelliset albumit, ja sen julkaisemista varjosti Houstonin ja hänen silloisen aviomiehensä, Bobby Brownin, väitetyt huumeongelmat.
"Just Whitney" debytoi Yhdysvaltain singlelistan kymmenen parhaan joukossa julkaisuviikollaan. Yhdysvalloissa se myös myi platinaan oikeuttavan määrän, kun taas maailmanlaajuisesti se myi noin kolme miljoonaa kappaletta.
Albumilta julkaistiin singleinä kappaleet "Whatchulookinat", "One of Those Days", "Try It On My Own" sekä "Love That Man".
Uusikylä
Uusikylä voi tarkoittaa seuraavia:
Kirjatalo
Kirjatalo on Helsingissä Kluuvin kaupunginosassa sijaitseva liikerakennus. Sen on suunnitellut Alvar Aalto, ja se on valmistunut vuonna 1969. Rakennus valmistui vuonna 1965 puretun Kino-Palatsin tilalle. Rakennus sijaitsee Pohjoisesplanadin ja Keskuskadun kulmassa ja kuuluu Gaselli-kortteliin.
Rakennuksessa toimii pääosin Akateeminen kirjakauppa, joka toimii K1-kerroksessa sekä kolmessa maanpäällisessä kerroksessa. Kirjatalosta on myös yhteys Keskuskadun alitse Stockmannin Helsingin keskustan tavarataloon. Kirjatalon puolella toimivat Café Aalto sekä Starbucks. Vuonna 2010 valmistuneen Helsingin keskustan Stockmannin laajennuksen jälkeen Stockmann Herkku -osasto ulottuu myös Kirjatalon alle.
One Wish: The Holiday Album
One Wish: The Holiday Album on Whitney Houstonin kuudes studioalbumi. Se julkaistiin 18. marraskuuta vuonna 2003. Albumin teemana on joulu, ja se sisältää monia joululauluklassikkoja Houstonin tulkitsemina. Se myi kultaa Yhdysvalloissa, ja maailmanlaajuisesti noin miljoona kappaletta.
Vuokselan kirkko
Vuokselan kirkko on vuosina 1928-1929 rakennettu luterilainen kirkko, joka sijaitsee entisen Vuokselan kunnan Päiväkiven kylän Virkkilän Lammasniemessä luovutetussa Karjalassa Vuoksen pohjoisen laskuhaaran läheisyydessä. Kirkko on nykyisin tyhjillään ja huonossa kunnossa.
Vuokselan rukoushuonekunta perustettiin vuonna 1905, seurakunta määrättiin perustettavaksi 1912 ja se aloitti toimintansa 1913. Uuden seurakunnan alueella sijaitsevaan Uuteenkylään oli siirretty Antrean vanha puukirkko. Uusi seurakunta ei kuitenkaan halunnut lunastaa seurakunnan kirkoksi tätä Uudenkylän rukoushuonetta, vaan väliaikainen kirkko aloitti toimintansa kunnantalolla. Uuden seurakunnan sisällä oli riitaa tulevan kirkon paikasta.
Vuonna 1915 tehtiin päätös kivikirkon rakentamisesta Päiväkiven kylän Virkkilän Lammasniemeen. Arkkitehti Ilmari Launis suunnitteli vuonna 1917 Vuokselan seurakunnalle kirkon, jossa oli tilaa 750 hengelle. Kirkon rakentaminen kuitenkin lykkääntyi, kun kirkon materiaalista, koosta ja paikasta syntyi erimielisyyttä. Launis suunnitteli ensimmäisten piirustusten pohjalta uuden hieman pienemmän kirkon, jossa oli 600 istuinpaikkaa. Tähän Valtioneuvosto hyväksyi nämä piirustukset vuonna 1927 ja kirkon rakentaminen aloitettiin keväällä 1928. Kirkko vihittiin käyttöön 12. joulukuuta 1929.
Vuokselan kirkko on sementtitiilestä rakennettu ja valkeaksi rapattu tornillinen pitkäkirkko. Kirkon torni on kahdeksankulmainen. Kuorin puoleisessa päässä on matala ja särmikäs sakasti. Kirkon ulkoseiniä jäsentävät viisi porrastettua tukimuurausta. Päädyissä olevat tukimuuraukset nousevat kolmiportaisesti katon yläpuolelle. Tukimuurausten väleissä on kaksi ikkunaa eli kahdeksan kummallakin sivulla. Kirkon katto on korka ja jyrkkä ja sitä koristavat kummallakin lappeella olevat neljä pyörökaarista ikkunaa.
Kirkkosali oli sisustukseltaan pelkistetty. Korkean kirkkosalin yläpuolella on valkoinen holvattu katto. Varsinaista alttaritaulua ei ollut vaan sen sijalla oli puinen krusifiksi. Saarnatuoli sijaitsi kirkkosalista katsottuna oikealla ja se oli muodoltaan pyöreä. Pääoven yläpuolella olevalla urkuparvella oli 16-äänikertaiset urut. Kirkon tornissa oli kolme kelloa.
Vuokselan kirkko jäi ehjänä paikalleen vuokselalaisten lähtiessä evakkoon talvisodan aikana. Talvisodan jälkeen venäläiset poistivat kirkosta kaikki kirkolliset merkit, kuten urut ja penkit. Jatkosodan aikana vuokselalaiset kunnostivat kirkkonsa jälleen käyttöön. Viimeinen jumalanpalvelus kirkossa pidettiin 10. syyskuuta 1944. Se oli jäähyväisjumalanpalvelus, johon osallistui 15. divisioonan sotilaita.
Osa kirkon irtaimistosta saatiin evakuoitua. Yksi kirkon kelloista sijaitsee nykyisin Hattulan vanhan kirkon tornissa. Myös Vuokselan kirkon ehtoollisvälineet ovat nykyisin Hattulassa.
Jatkosodan jälkeen venäläiset tuhosivat taas kirkon sisustuksen. Nykyisin kirkon kuparikatto on purettu sekä ovet ja ikkunat rikottu. Holvattu katto on vaarassa sortua ja kirkon ympäristössä on loma-asuntoja.
Trym Torson
Trym Torson (oik. "Kai Johnny Mosaker", s. 1974) on norjalainen rumpali, joka soittaa yhtyeessä nimeltään Zyklon. Hän aloitti soittamisen viikinkimetalliyhtyeessä Enslaved, ja myöhemmin hänet kutsuttiin soittamaan Emperoriin, joka on arvostetuimpia 
black metal -yhtyeitä. Hänen rummutustyyliinsä on vaikuttanut jazz, ja hän on erityisen tunnettu nopean blast beatin soitosta.
Urajärvi
Urajärvi on kylä Asikkalassa keskellä Päijät-Hämettä. Vakituisia asukkaita Urajärvellä on noin 400 ja kesävieraita noin 2 000 . Kylässä sijaitsee myös yksi Asikkalan Natura 2000 -luonnonsuojelualueista.
Urajärvi jaetaan viiteen kulmakuntaan: Keskikylään, Tervalankulmaan, Rutalahteen, Tölkänlahteen ja Kausaan. Keskikylä on Urajärven keskus ja siellä sijaitsevat mm. entinen koulu, joka toimii nyt kylätalona (omistajana Urajärvenseudun kouluosuuskunta USKO), nuorisoseurantalo, historiallinen Urajärven kartano, Pelto-Ollilan ratsastustila ja jonkin verran metalliteollisuutta. Vierumäen ja Vääksyn välinen seututie 313 kulkee Urajärven kautta. Ruotsalaisen rannalla sijaitseva Rutalahti on Asikkalan kunnan itäisin paikka. 
Urajärvi valittiin vuonna 2018 Päijät-Hämeen vuoden kyläksi jo toistamiseen (edellinen kerta 2004).
Kylässä kartanon tuntumassa sijaitsee myös Kansalliskirjaston varastokirjastoyksikkö, joka kuuluu Helsingin yliopiston organisaatioon.
Urajärven kartanomuseo, joka oli von Heidemanin suvun omistuksessa vuosina 1672–1917. Viimeiset asukkaat olivat Hugo ja Lilly von Heideman, jotka testamenttasivat kartanon ylläpidettäväksi kartanomuseona. Kartanossa on myös näköalapaikka "Valhalla", joka on kehystetty antiikin tyyliin pylväillä. Kartano oli suljettuna 2010-2013 kunnostustöiden vuoksi ja avattiin uudelleen yleisölle keväällä 2013. Remontin jälkeen museon avoinnaolosta keskusteltin ja museo oltiin vähällä sulkea. Ylläpidon otti kuitenkin vastuulleen Urajärven museon ystävät ry, joka nyt pitää museon auki lähes pelkästään vapaaehtoistoimin.
Nantesin edikti
Nantesin edikti oli Ranskan kuningas Henrik IV:n vuonna 1598 antama asetus, joka takasi hugenoteille uskonvapauden ja yhteiskunnallisen aseman. Edikti käytännössä lopetti Ranskan uskonsodat. Henrik IV oli ennen kuninkaaksi tuloaan ollut itsekin hugenotti, joten ediktillä hän halusi järjestää protestanttisten kansalaisten olot. Nimestään huolimatta edikti allekirjoitettiin Pariisissa, eikä Nantesissa. 
Nantesin ediktin mukaan protestanteilla oli samat kansalaisoikeudet kuin katolisilla. Protestanttisuus sallittiin kaupungeissa, joissa se oli vallitseva uskonto, Pariisia lukuun ottamatta, jossa protestanttisuutta ei saanut harjoittaa. Lisäksi aateliset tilanomistajat saivat oikeuden pitää protestanttisia jumalanpalveluksia. Hugenoteille perustettiin varuskuntia ja heille taattiin kiintiöt yliopistoihin.
Kardinaali Richelieu muokkasi ediktiä vuonna 1629 lakkauttamalla mm. protestanttiset varuskunnat. Lopulta Ludvig XIV antoi Fontainebleaun ediktin vuonna 1685, joka kumosi Nantesin ediktin.
Kurhila-Hillilä
Kurhila-Hillilä on Asikkalan Kurhilan ja Hillilän kylien muodostama yhteisö, josta tuli 2000 neljäs Päijät-Hämeen vuoden kylä. Kurhilassa on muun muassa Länsi-Asikkalankoulu, ja muutama maatila sijaitsee Kurhila-Hillilä alueella. Kesäisin Kurhilassa palvelee kyläkahvila Wanha Kevar, jossa elokuisin vietetään myös kylätoria lehmäloton kera. Hillilässä on ympäri vuoden toimiva, elävään musiikkiin ja karaokeen erikoistunut "western saloon"-tyylinen viihderavintola, joka toimii myös yökahvilana. Kurhila-Hillilästä on parin kilometrin matka Vesijärvelle.
Kurhilan ja Hillilän alueilla on asuttu jo tuhansia vuosia ja tietoa kylistä on jo 1440-luvulta. Nämä kylät olivat tavallisia talonpoikaisryhmäkyliä, jotka muodostuivat nauhamaisesti maantien varteen lähekkäin toisistaan. 1800-luvun alussa taloryhmät harvenivat, sillä taloja siirrettiin kylän laitamille. Viime vuosina tonttien myynti ja omakotiasutus on kasvanut ja lapsiperheitä on muuttanut Kurhila-Hillilän kylälle.
Mallusjoki
Mallusjoki on Orimattilan kylä. Se sijaitsee Etelä-Orimattilassa Mallusjärven ympärillä ja läheisyydessä. Kylästä on matkaa Mäntsälään 23 kilometriä, Helsinkiin 83 kilometriä ja Lahteen 35 kilometriä. Kylässä on yli 600 ympärivuotista asukasta. Maarekisterin mukaan kylän läpimitta on 25 kilometriä.
Mallusjärven ranta on ollut aikaisemmin kylän keskeinen paikka, jossa kalastettiin, uitiin, pyykättiin ja seurusteltiin. Erityisesti kuhasaaliit olivat aikoinaan kuuluisia. 1950-luvulta alkaen rehevöityminen on kuitenkin vähentänyt järven käyttöä. Nykyisin Mallusjärven alue muodostaa hyvän lintuhavaintokohteen. Lintuatlaksen mukaan Mallusjoen ruudussa pesii varmasti 82, mahdollisesti jopa 127 lajia. Kevätmuuton aikana järven rannoilla nähdään monia muitakin lintuja. Mallusjoella on lisäksi Natura 2000-luonnonsuojelukohde Mallusjoen vanha metsä.
Mallusjärven rannalla toimii Mallusjoen lepokoti, joka aloitti toimintansa vuonna 1953. Sen taustalla on Suomen Kristillisen Työväen Liitto, nykyisin Lepokotia hoitaa säätiö. Lepokodissa asuu sekä vanhuksia että muita erityisryhmiä, jotka eivät tarvitse varsinaista laitoshoitoa, mutta eivät pärjää yksinkään.
Perimätiedon mukaan Mallusjoki on Orimattilan vanhin kylä. Ensimmäinen kirjallinen maininta on vuodelta 1459. Kylän vanhat talot ja mäkitupalaisasutus ovat maakunnallisesti arvokasta kulttuurimaisemaa.
Kylä valittiin 1999 kolmanneksi Päijät-Hämeen vuoden kyläksi. Vähä-Mallusjoelle perustettiin Järvikylän koulu 1868 Orimattilan kunnan toisena kansakouluna vuotta Kuivannon Koskusten kansakoulun jälkeen. Se toimi vuoteen 1902 saakka.
Mallusjoelle avattiin Järvikunnan koulu korvaamaan Mallusjoen peruskoulun ja Karkkulan peruskoulut. Järvikunnan koulu avattiin tammikuussa 2016. 2018 syyslukukaudeksi sitä alettiin peruskorjata sen urakoineen rakennusliikkeen toimesta sisäilmaongelmien vuoksi.
Mallusjoella on toiminut nuorisoseura vuodesta 1902 ja torvisoittokunta jo ennen sitä. Nuorisoseura on järjestänyt etenkin tanhuryhmiä ja näytelmätoimintaa. Mallusjoen nuorisoseuran talo on rakennettu 1916.
Nuorisoseurantalolla järjestetään vuosittain heinä-elokuun vaihteessa heinäkuun viimeisesta sunnuntaista alkaen Mallusjoen Takinkääntöviikko-niminen musiikkijuhla. Viikko päättyy torvisoittokunnan säestämiin tanssiaisiin. Takinkääntöviikkoja on järjestetty vuodesta 1992. Takinkääntöviikon aloittaa yleensä Mallusjoen kesäasukas Kaj Chydenius.
Mallusjoen vanhalla koululla on vuodesta 2015 toiminut Lasi- ja keramiikkakeskus Kuu, joka järjestää alan kursseja, näyttelyitä ja tapahtumia.
Mallusjoki sai kuuluisuutta kirjallisuuspiireissä Jermu Koskisen ja Tuomas Takalan novellista "Mallusjokelainen sielunmaisema", joka voitti Suomen huonon kirjallisuuden seuran palkinnon. Novelli julkaistiin Huonon kirjallisuuden seuran antilogiassa "Mallusjokelainen sielunmaisema ja muuta paskaa" (2000).
Orimattilan evankelis-luterilaisella seurakunnalla on Mallusjoella leirikoti.
Leirikodin lähistöllä on riihen siirretyistä hirsistä rakennettu rippikoululaisia palveleva "riihikirkko".Mallusjoelta on löytynyt jäänteitä kivikautisista ja historiallisista asuinpaikoista.
Vitali Anufrijenko
Vitali Anufrijenko (s. 1. helmikuuta 1960) on venäläinen entinen jääpalloilija ja nykyinen valmentaja.
Koko peliuransa, vuodet 1977—2001, Anufrijenko pelasi Krasnojarskin Jeniseissä keskikenttäpelaajana. Urallaan hänelle kertyi otteluita kaikkiaan 466, joissa hän teki 381 maalia ja antoi 27 maaliin johtanutta syöttöä. Jeniseissä hän voitti kymmenen Neuvostoliiton mestaruutta (1980, 1981, 1982, 1983, 1984, 1985, 1986, 1987, 1988, 1991), hopean (1990) ja pronssin (1978) sekä Venäjän mestaruuden (2001) ja neljä Venäjän mestaruushopeaa (1999, 2000, 2002, 2003). Kauden 2004/2005 hän pelasi vielä Jenisein kakkosjoukkueessa.
Neuvostoliiton jääpallomaajoukkueessa Anufrijenko pelasi kaudet 1980/81—1990/91, minä aikana hän saavutti joukkueessa MM-kisoissa kolme kultaa, kaksi hopeaa ja yhden pronssin. Venäjän maajoukkueessa hän pelasi kausina 1992/93 ja 1994/95, ja voitti kaksi MM-hopeaa.
Kaudella 2005/06 hän aloitti Jenisein päävalmentajana.
Metsätuho
Metsätuho tarkoittaa metsän, lähinnä puuston vioittumista. Suomessa joistakin metsätuhoista on mahdollista saada valtion korvauksia.Vuoristoniluri eli vuoristomäntykovakuoriainen ("Dendroctonus ponderosae") on lisääntynyt Kanadassa Brittiläisen Kolumbian ja Albertan provinssissa. Ilmastonmuutoksesta johtuvat leudot talvet lisäävät kuoriaisen talvehtimista. Pahiten kuoriainen iskee kontortamäntyyn, jotka ovat 45 % Brittiläisen Kolumbian puusadosta. Provinssin metsäministeriö arvioi, että 80 % männyistä tuhoutuu 5 vuodessa. Paikoin 90 % metsästä on jo kuollut. Puukuolemat kiihdyttävät ilmaston lämpenemistä. Hyökkäystä kutsutaan vihreäksi, punaiseksi ja harmaaksi luonnonvärien mukaan. Kovakuoriaisen vahingoittamiin puihin leviää haitallista sienirihmastoa. Sieni värjää puun siniharmaaksi. Osa terveistäkin puista kaadetaan, jotta puu saataisiin hyödynnettyä ennen tautia. Viennin arvo on $10 mrd/vuosi.
Elinympäristö
Elinympäristö eli habitaatti on se paikka, jossa tietty eliö elää ja lisääntyy. Käsite voidaan määritellä monella tavalla; määritelmä voi keskittyä joko maantieteelliseen paikkaan tai ympäristöoloihin. Elinympäristön voidaan ajatella olevan sopivien ympäristöolojen ja tarvittavien resurssien muodostama kokonaisuus, joka mahdollistaa eliön olemassaolon ja lisääntymisen.
Mikrohabitaatti käsittää eliön elinympäristön ne osat, joissa se pääasiallisesti elää.
Eliöiden elinympäristövaatimukset vaihtelevat suuresti. Tietyt lajit ovat elinympäristönsä suhteen hyvin erikoistuneita, toiset taas menestyvät monenlaisissa ympäristöissä. Tarkat elinympäristövaatimukset ovat yksi tekijä, joka tekee lajista helposti vaarantuvan. Esimerkiksi korpikolva ("Pytho kolwensis") on Suomessa erittäin uhanalainen kovakuoriaislaji, ja se on hyvin vaativa elinympäristönsä suhteen. Se tarvitsee keski-iältään 135–185 vuotta olevan metsän, jossa on kaatuneita kuusia. Sen asuttaman lahopuun on oltava riittävän suuri läpimitaltaan, puun rungon täytyy olla vähintään puoliksi kuoren peitossa, sienirihmastoa ei saa olla enempää kuin 75 prosenttia kuoren alla ja lisäksi puun on yleensä oltava suurimmaksi osaksi irti maasta. Korpikolvan elinympäristön on oltava myös riittävän kostea.
Ihmisen toiminnan aiheuttama elinympäristöjen häviäminen on tärkein yksittäinen syy lukuisten lajien uhanalaisuuteen ja sukupuuttoihin. Niinpä lajien suojelutoimenpiteet tähtäävätkin yleensä niiden elinympäristöjen säilyttämiseen tai laadun parantamiseen.